b"\n_START_ARTICLE_\nSost\xc5\xb3 \xc5\xbeaidimas\n_START_SECTION_\nVeiksmo vieta\n_START_PARAGRAPH_\nSerialas vystomas fiktyviame viduram\xc5\xbei\xc5\xb3 pasaulyje\xc2\xa0\xe2\x80\x93 Vesterose. Pasaulis susideda i\xc5\xa1 dviej\xc5\xb3 \xc5\xbeemyn\xc5\xb3. Pasauliai dideli, nuo \xc5\xa1iaur\xc4\x97je augan\xc4\x8di\xc5\xb3 mi\xc5\xa1k\xc5\xb3 ir am\xc5\xbeinojo \xc4\xaf\xc5\xa1alo iki pietuose esan\xc4\x8di\xc5\xb3 dykum\xc5\xb3._NEWLINE_Serialas prasideda neramumais tarp dinastij\xc5\xb3 d\xc4\x97l Gele\xc5\xbeinio sosto kontrol\xc4\x97s bei \xc5\xa0iaur\xc4\x97je, prie Did\xc5\xbeiosios sienos, prasidedan\xc4\x8diais neramumais tarp Nakties sargybos ir laukini\xc5\xb3 gen\xc4\x8di\xc5\xb3.\n_START_SECTION_\nFilmavimas\n_START_PARAGRAPH_\nPirmojo sezono filmavimas prasid\xc4\x97jo 2010\xc2\xa0m. liepos 26 d. \xe2\x80\x9ePaint Hall\xe2\x80\x9c studijoje, Titanic Quarter vietov\xc4\x97je Belfaste, \xc5\xa0iaur\xc4\x97s Airijoje. Lauko scenos \xc5\xa0iaur\xc4\x97s Airijoje filmuotos Sandy Brae vietov\xc4\x97je Mourno kalnuose (Vaes Dothrak pad\xc4\x97tis), Castle Ward (Vinterfelas), Sentfildo dvare (Vinterfelo diev\xc5\xb3 mi\xc5\xa1kas), Tolimoro mi\xc5\xa1ke (lauko scenos), Cairncastle (egzekucijos vieta), Magheramorne karjere (Juodoji pilis) ir Shane's Castle (turnyro vieta)._NEWLINE_Pirmojo sezono vaizdai pietuose filmuoti Maltoje, nors prad\xc5\xbeioje planuota filmuoti Maroke. Mdina miestas atstojo Karali\xc5\xb3 Uost\xc4\x85, \xc5\xbdydrojo Lango vietov\xc4\x97je netoli Goco salos filmuota dotraki\xc5\xb3 vestuvi\xc5\xb3 scena._NEWLINE_Antrojo sezono prad\xc5\xbeiai, Karali\xc5\xb3 Uosto vaizdams, panaudotas Dubrovnikas Kroatijoje. Ledo siena filmuota Islandijoje, Vatnajokudlio ledyne.\n_START_SECTION_\nNauja kalba\n_START_PARAGRAPH_\nDavidas J. Petersonas, Kalb\xc5\xb3 k\xc5\xabrimo draugijos (Language Creation Society) atstovas, buvo nusamdytas kanalo HBO, kad sukurt\xc5\xb3 serialo pasaulio dotrak\xc5\xb3 tautos kalb\xc4\x85. Tai originali kalba su savo fonetika ir gramatika. Ji 2011\xc2\xa0m. rugs\xc4\x97jo 21 d. tur\xc4\x97jo 3163 \xc5\xbeod\xc5\xbeius. D.J. Petersonas pirmus du kalbos variantus pateik\xc4\x97 dar 2007 ir 2008\xc2\xa0m."